Карта на окрузите во Израел:  
1. Северен, 2. Хаифски, 3. Централен, 4. Телавивски, 5. Ерусалимски.   
Спорни подрачја: А. Голанска Висорамнина, Б. Јудеја и Самарија, В. Појас Газа.
**Израел** е поделен на **6 окрузи** (хеб. מחוזות, „мехозот", едн. „махоз") со 15 подокрузи (נפות, „нафот", едн. „нафа"). Секој подокруг потоа се дели на природни региони (вкупно 50).

Податоците во статијава се преземени од Централната служба за статистика на Израел, и затоа ги опфаќаат сите места под израелска цивилна власт, вклучувајќи ги теритоториите окупирани од Израел. Таков пример е подокругот Голан и неговите четири природни региони кои не се признаени од Обединетите Нации и меѓународната заедница како израелски територии. Наведеното население на Ерусалимскиот округ ги вклучува и жителите на Источен Ерусалим, чие припојување кон Израел исто така нема меѓународна поддршка. Единствено невбројани остануваат жителите на округот Јудеја и Самарија, бидејќи Израел не ја наметнува својата цивилна власт во тој дел од Западниот Брег.

Ерусалим
--------

Население: 907.300
Административен центар: Ерусалим

Северен округ
-------------

Население: 1.241.900
Административен центар: Назарет
Подокрузи:
* Сафед (100.500)
* Кинарет (100.300)
* Изрел (444.400)
* Ако (555.300)
* *Голан* (41.400 - половина сириски, половина израелски доселеници).

Хаифа
-----

Население: 880.700
Административен центар: Хаифа
Подокрузи:
* Хаифа (529.300)
* Хадера (351.400)

Централен округ
---------------

Население: 1.770.000
Административен центар: Рамла
Подокрузи:
* Шарон (389.600)
* Петах Тиква (604.600)
* Рамла (282.800)
* Реховот (493.000)

Тел Авив
--------

Население: 1.227.900
Административен центар: Тел Авив

Јужен округ
-----------

Население: 1.201.200
Административен центар: Бершеба
Подокрузи:
* Ашкелон (456.000)
* Бершеба (565.300)

Јудеја и Самарија
-----------------

Население: 327.750 израелски доселеници
Административен центар: Ариел
Овој округ претставува географска класификација за израелските населби на Западниот Брег освен Источен Ерусалим и поранешната „ничија земја" на израелско-јорданската граница близу Латрун. Подрачјето потпаднало под израелска власт по Шестдневната војна (1967) но сè уште не е приклучено кон Израел поради долгите преговори за неговиот статус. Многу Израелци го сметаат за дел од т.н. „Израелска Земја", но не е признаено како такво од ООН и ниедна странска земја.

Наводи
------

1. ↑  Округот опфаќа територии добиени со Шестдневната војна од 1967 г. и припоени кон Израел со Законот за Ерусалим.
2. ↑  Окупиран за време на Шестдневната војна во 1967 г. и припоен кон Израел со Законот за Голанската Висорамнина. Нема меѓународно признание.
3. ↑  „Региони и територии: Голанска Висорамнина". *Би-Би-Си*. 10 август 2010. Посетено на 18 јануари 2011. (англиски)

Поврзано
--------

* Географија на Израел
* Демографија на Израел
* Градови во Израел
* ISO 3166-2:IL

Надворешни врски
----------------

* Податоци за населението во секој округ и подокруг (англиски)
* Централно биро за статистика на Израел[*мртва врска*] - подробни податоци за сите единици (англиски)

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Израел |
| --- |
|  |
| 
* Ерусалим
* Јудеја и Самарија
* Јужен
* Северен
* Тел Авив
* Хаифа
* Централен

 | Израел |

 |